109 



Contudit ignavis foedantem flexìbns agros; 

 Virginis adventu romanae exporgite frontem. 

 Nam pulchra ut rerum facies celatur opaca 

 In riocte, et picea sordens caligine nullos 

 Oblectat, torpetque alienae obnoxia oulpae; 

 Quae mox, cum thalamo Tithonia surgil ab indo 

 Apparet, meritasque audit clarissima laudes. 

 Sic vos ingrata resides latuistis in umbra, 

 Heroe herculeo post vincula prima tot annos 

 Caelibe; at aurora nunc exoriente latina 

 Gratae estis, capiturque decor non visilis ante. 

 Blande Hymen, iucunde Hymen, ades o Hymenaee. 

 At vos, romulei vates, ne tendite contra. 

 Jam numeris satìs est lusum: nunc tecta subimus 

 Regia, nec pigeat concordi dicere cantu: 

 Blande Hymen, iucunde Hymen, ades o Hymenaee. 



